钦定古今图书集成/理学汇编/学行典/第023卷 > 皇极经世心易发微四 > 《岁序》
## 钦定古今图书集成/理学汇编/学行典/第023卷 > 皇极经世心易发微四 > 《岁序》

凡占岁序丰凶，或于冬至，或立春，或元日，观其天色
晴明阴晦风雨为外卦，后取地上之气色声音为内
卦，内外共合得数多少，又将冬至年月日时之数，或
立春年月日时之数，合前卦数，共算得几千几百几
十几数，分为元会运世，以运为主，以元会及世为辅，
以太岁支干为根本，与运爻有无相生相克，而观吉
凶之轻重也。如数全策佳，更有归元贵禄者，是年风
调雨顺，国泰民安。如数缺更逢困陷破耗者，风雨不
调，人民多疾。看何方受克，何卦失时，便知何方有何
灾祸也。以千百十零，分东西南北，春夏秋冬，故《艮》为
开物，属春；《震》《巽》次之；《巽》为长养，属夏；《离》《坤》次之；《坤》为
成物，属秋；《兑》卦次之；《干》为闭物，属秋冬之交，坎艮次
之。又震为稼穑，巽为蔬果，离为晴明，坎为雨泽，兑为
兵刀，坤艮为疾疫。卦数克，运克岁者为灾，和平者无
咎。如春得夏数则雨水不时，草木早落，人民有恐；得
秋数者，民多疾疫，风雨不时，蓬蒿并兴；得冬数者，水
潦为害，霜雪大挚，首种不入夏，得秋数则苦雨数来，
五谷不滋，四鄙不入；“得冬数则草木干枯，水败城郭；得春数则虫蝗为灾，暴雨来格，秀草不实；秋得冬数
则阴气大胜，介虫败谷，戎兵乃来；得春数则国乃旱，
阳气复还，五谷无实；得夏数则国多大灾，寒热不节，
民多疟疫。冬得春数则冻闭不密，地气上泄，民多流
亡；得夏数则国多暴风，方冬不寒，蛰虫复出；得秋数
霜雪”不时，小兵时起，土地侵削。《礼记》《月令》亦可参看。
如卦得《明夷》《损》《革》《渐》《涣》《乾坤》《大畜》《观》《颐》《解》《益》《萃》《升》《震》
《丰》、兑节，皆吉兆之年也。